ປະທານປະເທດຈີນ ສັນຍາ ຈະສ້າງ ສາຍພົວ​ພັນ ທີ່ເຂັ້ມແຂງຂຶ້ນ ກັບເວເນຊູເອລາ (ສະໄລດ໌/ວີດີໂອ)
​ປະ​ເທດ​ຈີນ ແລະ ປະເທດເວເນຊູເອລາ ຈະທຳ​ງານຮ່ວມ​ກັນເພື່ອຈັດຕັ້ງ​ ຄວາມ​ເປັນ​ພັນທະ​ມິດ​ຮອບດ້ານ ລະຫວ່າງ​ສອງ​ປະ​ເທດ.
ປະທານປະເທດຈີນ ທ່ານ Xi Jinping ທີ່ກຳລັງຢ້ຽມຢາມ ເວເນຊູເອ ລາຢູ່ນັ້ນ ໄດ້ກ່າວຕໍ່ ປະທານາທິບໍດີເວເນຊູເອລາ ທ່ານ Nicolas Maduro ວ່າ ພວກທ່ານຈະທຳງານຮ່ວມກັນ ເພື່ອຈັດຕັ້ງຄວາມເປັນພັນທະມິດຮອບດ້ານ ລະຫວ່າງສອງ ປະເທດ ຄຳຖະແຫລງດັ່ງກ່າວໄດ້ມີຂຶ້ນ ເມື່ອວັນອາທິດວານນີ້ ມື້ດຽວກັນ ກັບທີ່ ທ່ານ ຊີ ເດີນທາງໄປຮອດນະຄອນຫລວງ Caracas ໃນລະຍະທີ 3 ຂອງການເດີນທາງຢ້ຽມຢາມ ອາເມຣິກາລາຕີນ ເພື່ອເສີມສ້າງສາຍ ພົວພັນຂອງຈີນ ໃນຂົງເຂດນັ້ນ ໃຫ້ເຂັ້ມ ແຂງຂຶ້ນ ໃນຂະນະທີ່ປະທານປະເທດຈີນ ຢ້ຽມຢາມເວເນຊູເອລາຢູ່ນັ້ນ ຄາດວ່າ ທັງສອງຝ່າຍ ຈະລົງນາມໃນສັນຍາຮ່ວມມືກັນຊຸດນຶ່ງ ທາງດ້ານການເງິນ ການກໍ່ສ້າງໂຄງລ່າງພື້ນຖານ ການກະເສດ ແລະເທັກໂນໂລຈີທີ່ທັນສະໄໝ ກ່ອນໄປເວເນຊູເອລາ ທ່ານ ຊີ ໄດ້ທຳການຢ້ຽມຢາມ ປະເທດບຣາຊີລ ແລະອາເຈັນຕີນາ ຢ່າງເປັນທາງການ ການຢ້ຽມຢາມອາເມຣິກາລາ ຕີນຂອງທ່ານໃນຄັ້ງນີ້ ຍັງຈະພາທ່ານ ໄປຍັງປະເທດຄິວບາອີກດ້ວຍ